**Z A K LJ U Č C I**

sa 43. sjednice Upravnog vijeća održane 22.12.2023. s početkom u 17,30 u prostorijama centralnog vrtića, Perkovčeva 88/1, Samobor

NAZOČNE: Tatijana Lenart –predsjednica, predstavnik Osnivača

 Anamarija Hohla – predstavnik Osnivača

 Mia Horvat– predstavnik Osnivača

 Maja Dadić Žeravica – predstavnik roditelja

 Ksenija Štibohar – predstavnik Vrtića

Ostali nazočni: Josipa Milaković, ravnateljica

 Milana Zorić-Šabić – tajnik

 Tatijana Lenart, predsjednica Upravnog vijeća otvara sjednicu, pozdravlja nazočne. Nakon što je utvrđeno da je prisutan potreban broj članova Upravnog vijeća, predložen je sljedeći

**DNEVNI RED:**

1. Verifikacija zapisnika sa 42. sjednice Upravnog vijeća
2. Izvješće ravnateljice o radu vrtića i provođenju odluke UV između dvije sjednice
3. Donošenje II. Izmjena Financijskog plana za 2023.
4. Informacija o provedenim postupcima jednostavne nabave, te donošenje odluke o davanju suglasnosti ravnateljici za potpisivanje ugovora
5. Donošenje odluke o davanju suglasnosti ravnateljici za potpisivanje ugovora s tvrtkom Mardorado, d.o.o. - Okitoki
6. Informacija o sporazumnom prestanku radnog odnosa zbog odlaska u mirovinu.

 Nakon što je dnevni red jednoglasno prihvaćen, prelazi se na rad po istom.

**Ad-1. Verifikacija zaspisnika sa 42. sjednice Upravnog vijeća**

***Konstatira se da su sa Zapisnikom sa 42 sjednice upoznati članovi Upravnog vijeća, te budući nema primjedbi isti se verificira.***

**Ad-2. Izvješće ravnateljice o radu vrtića i provođenju odluke UV između dvije sjednice**

Planirane aktivnosti pedagoškog rada odrađene su prema kalendaru za prosinac2023.

\_- **12. prosinca** održano Odgojiteljsko vijeće na kojem je jednoglasno izglasan Plan i program stažiranja odgojitelja pripravnika P. Živoder, kao i suglasnost odgojno obrazovnih radnika za napredovanje u zvanje mentora odgojiteljice K. Štibohar. Vijeće je jednim dijelom bilo organizirano kao predavanje i radionica na temu *Nenasilna komunikacija* koju su održale odgojiteljice DV Grigor Vitez ( J. Beljak, L. Razum i V. Babojelić).

- **15. prosinca** održan je Skup zaposlenika i prigodni domjenak na kojem se okupilo preko 80 zaposlenika. Zaposlenici su bili informirani o novim izmjenama i dopunama Pravilnika o radu koje stupaju na snagu 1. siječnja 2024., kao i o svim novinama koje su nam se tijekom 2023. godine događale.

- **18. prosinca** održan je interni stručni aktiv preko zoom platforme na temu *Strategije rješavanja nesporazuma i sukoba s roditeljima*, predavačice Sonje Jarebice – predavanje je organizirano za sve odgojitelje, stručne suradnike i pomoćne radnike (asistente).

- **20. prosinca** održan je Božićni sajam u područnom objektu Antuntun. Na sajmu je svoje radove izlagalo čak 8 odgojnih skupina DV Grigor Vitez, a uključivanjem u humanitarnu akciju *Božićna solidarnost* Gradskog društva crvenog križa Samobor, prikupljena su i simbolična novčana sredstva za pomoć djeci iz socijalno ugroženih obitelji za odlazak na ljetovanje 2024. g. Tijekom sajma djeca su imala mogućnost fotografirati se s Djedom Božićnjakom i počastiti se toplim čajem i keksima – veliki odaziv roditelja i djece.

- svakog četvrtka održavale su se koordinacije na gradilištu u Molvicama – sudjelovala ravnateljica i domar. Rok za uporabnu dozvolu pomaknuo se na 15. ožujka radi nemogućnosti odvijanja radova zbog vremenskih prilika. Roditelji sve češće postavljaju upite o otvaranju objekta i načinu provođenja upisa.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ad 3. Donošenje II. Izmjena financijskog plana za 2023.**

 ***Z a k lj u č a k***

***Donose se II. izmjene financijskog plana za 2023. godinu.***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Ad-4. Informacija o provedenim postupcima jednostavne nabave, te donošenje odluke o davanju suglasnosti ravnateljici za potpisivanje ugovora**

***Z a k lj u č a k***

 ***Prihvaća se prijedlog Povjerenstva za odabir najpovoljnije ponude u provedenim postupcima jednostavne nabave za prehranu djece u DV Grigor Vitez, te se***

***daje suglasnost ravnateljici Dječjeg vrtića Grigor Vitez za potpisivanje ugovora/izdavanje narudžbenica sa odabranim ponuditeljima za nabavu prehrambenih proizvoda za 2024.godinu.***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ad.5. Donošenje odluke o davanju suglasnosti ravnateljici za potpisivanje ugovora s tvrtkom Mardorado, d.o.o. - Okitoki**

***Z a k lj u č a k***

***Daje se suglasnost ravnateljici Dječjeg vrtića Grigor Vitez za potpisivanje ugovora sa tvrtkom Mardorado d.o.o. za korištenje aplikacije Okitoki tijekom 2024.godine.***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ad.6. Informacija o sporazumnom prestanku radnog odnosa zbog odlaska u mirovinu.**

Ravnateljica Vrtića upoznala je članove Upravnog vijeća sa sporazumnim prekidom radnog odnosa spremačice Jadranke Prša, koja sa 30.12.2023. odlazi u mirovinu (prvi dan mirovine joj je 31.12.2023.).

Zbog odlaska u mirovinu navedene radnice, na sljedećoj sjednici Upravnog vijeća donijet će se odluka o raspisivanju natječaja na nedoređeno puno radno vrijeme.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Završeno u 19 sati

KLASA: 601-05/23-2/16

URBROJ: 238-27-71-02-23-3

Samobor, 27.12.2023.

Zapisnik vodila Predsjednica Upravnog vijeća

Milana Zorić-Šabić Tatijana Lenart